วันศุกร์ที่ 22 มกราคม 2564
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวถ้อยแถลงผ่านทางคลิปวีดิโอ  กระทรวงเกษตรฯเข้าร่วมการประชุมระดับรัฐมนตรีเกษตรเบอร์ลิน ครั้งที่ 13ผ่านการประชุมออนไลน์โดยเน้นย้ำความสำคัญของการบริหารจัดการ
กระทรวงเกษตรฯ เข้าร่วมการประชุมระดับรัฐมนตรีเกษตรเบอร์ลิน ครั้งที่ 13 ผ่านการประชุมออนไลน์ โดยเน้นย้ำความสำคัญของการบริหารจัดการดิน น้ำ และระบบนิเวศ พร้อมทั้งขอให้ทุกภาคส่วนมีส่วนร่วมในการบรรเทาปัญหาการเปลี่ยนแปลงสภาพภูมิอากาศ
กระทรวงเกษตรฯเข้าร่วมการประชุมระดับรัฐมนตรีเกษตรเบอร์ลิน ครั้งที่ 13ผ่านการประชุมออนไลน์โดยเน้นย้ำความสำคัญของการบริหารจัดการดิน น้ำ และระบบนิเวศพร้อมทั้งขอให้ทุกภาคส่วนมีส่วนร่วมในการบรรเทาปัญหาการเปลี่ยนแปลงสภาพภูมิอากาศ
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้นายนราพัฒน์ แก้วทองผู้ช่วยรัฐมนตรีประจำกระทรวงเกษตรและสหกรณ์ เข้าร่วมการประชุมระดับรัฐมนตรีเกษตรเบอร์ลินครั้งที่ 13(13thBerlin Agriculture Ministers’ Conference)ผ่านการประชุมออนไลน์ณ ห้องประชุมกระทรวงเกษตรและสหกรณ์โดยการประชุมระดับรัฐมนตรีฯ ประจำปี 2564นี้มีรัฐมนตรีเกษตรจาก 97ประเทศ และผู้บริหารจาก 14 องค์กรระหว่างประเทศร่วมหารือและผนึกนโยบายให้ภาคเกษตรสามารถฟื้นฟูจากวิกฤตโควิด-19 และการเปลี่ยนแปลงทางสภาพภูมิอากาศ โดยมีหัวข้อหลัก คือ“How to Feed the World in Timesof Pandemics and Climate Change?”
นายนราพัฒน์ฯ เปิดเผยว่าการเข้าร่วมแสดงวิสัยทัศน์ของประเทศไทยในการประชุมกลุ่มย่อย หัวข้อ“Adaptation to Climate Change”–การปรับตัวรองรับการเปลี่ยนแปลงสภาพภูมิอากาศเนื่องจากกระทรวงเกษตรฯตระหนักถึงความสำคัญในหัวข้อนี้ เพราะส่งผลกระทบต่อภาคเกษตรและเกษตรกรในทุกระดับ และได้เสนอการขับเคลื่อนนโยบายการดำเนินการในบริบทของกระทรวงเกษตรฯได้แก่ 1)บริหารจัดการน้ำทั้งระบบกระจายน้ำอย่างเหมาะสมและทั่วถึง พัฒนาแหล่งน้ำ และเพิ่มพื้นที่ชลประทาน เพื่อให้มีน้ำเพียงพอต่อการอุปโภคบริโภคและทำการเกษตร รวมทั้งป้องกันและบรรเทาปัญหาอุทกภัย 2)บริหารจัดการดินให้มีความอุดมสมบูรณ์มีการวิเคราะห์ดิน ใช้ที่ดินอย่างเป็นระบบ ใช้ระบบAgri-mapเพื่อปลูกพืชให้เหมาะสมกับพื้นที่ 3)จัดทำปฏิทินผลผลิตสินค้าเกษตรรายเดือนระดับจังหวัดเพื่อการบริหารจัดการความมั่นคงอาหารในระดับพื้นที่ นอกจากนี้ ภาครัฐจะใช้ข้อมูลBig Dataเพื่อสนับสนุนการดำเนินการดังกล่าว 4)ส่งเสริมเกษตรกรรมยั่งยืนโดยดำเนินระบบเกษตร ได้แก่ เกษตรทฤษฎีใหม่ เกษตรผสมผสาน เกษตรอินทรีย์ เกษตรธรรมชาติ และวนเกษตร ด้วยการลด ละ เลิก การใช้สารเคมี 5)ส่งเสริมSmart Farmerและสนับสนุนการใช้เครื่องจักรกลเกษตรที่เหมาะสมกับพื้นที่ของแต่ละจังหวัด เพื่อยกระดับสู่การทำเกษตรสมัยใหม่ และเกษตรแบบแม่นยำ และ 6)ร่วมมือกับธนาคารพัฒนาเอเชีย (ADB)เพื่อดำเนินโครงการการปรับตัวต่อการเปลี่ยนแปลงสภาพภูมิอากาศในภาคเกษตร เพื่อเพิ่มการฟื้นตัวและความยั่งยืนในพื้นที่สูง
ในโอกาสนี้นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวถ้อยแถลงผ่านทางคลิปวิดีโอ ซึ่งกระทรวงอาหารและเกษตรแห่งสหพันธ์สาธารณรัฐเยอรมนี ในฐานะประเทศเจ้าภาพ ได้ประชาสัมพันธ์ถ้อยแถลงจากรัฐมนตรีเกษตรประเทศต่างๆ ผ่านทางเว็บไซต์ของGFFAหรือhttps://www.gffa-berlin.de/en/โดยยืนยันว่า ประเทศไทยตระหนักถึงความสำคัญในการขับเคลื่อนภาคเกษตรและระบบอาหาร และการประชุมสุดยอดระดับผู้นำด้านระบบอาหารโลก (The 2021 UN Food Systems Summit)โดยประเทศไทยได้แต่งตั้งผู้ดำเนินการเตรียมการจัดประชุมระดับผู้นำด้านระบบอาหารโลก (National Dialogues Convenor)กระทรวงเกษตรฯ ได้มอบหมายและผลักดันให้ประเทศไทยดำรงตำแหน่งประธานคณะกรรมการความมั่นคงอาหารโลก (Chairperson of Committee of Food Security: CFS)ภายใต้กรอบองค์การอาหารและเกษตรแห่งสหประชาชาติ (FAO)เพื่อร่วมพัฒนานโยบายด้านความมั่นคงอาหาร ทั้งในระดับประเทศ ระดับภูมิภาค และระดับโลก โดยกระทรวงเกษตรฯ พร้อมนำนโยบายด้านระบบอาหารโลกไปผลักดันให้เกิดผลปฏิบัติจริงเพื่อให้บรรลุเป้าหมายวาะการพัฒนาอย่างยั่งยืน หรือSDGs (Sustainable Development Goals)
นายนราพัฒน์ฯกล่าวในตอนท้ายว่าประเทศไทยร่วมรับรองแถลงการณ์(Communique)สำหรับการประชุมระดับรัฐมนตรีเกษตรเบอร์ลินครั้งที่ 13เน้นย้ำผลข้อหารือด้านนโยบายระบบอาหารไปขับเคลื่อนให้เกิดการปฏิบัติจริงผ่านการทำงานร่วมกับองค์การสหประชาชาติ(UN)และเวทีความร่วมมือในกรอบพหุภาคีต่างๆซึ่งกระทรวงเกษตรฯ จะรวบรวมข้อมูลจากทุกภาคส่วนที่เกี่ยวข้องกับระบบอาหาร และนำไปจัดทำนโยบายและกิจกรรมเพื่อรายงานในการประชุมสุดยอดระดับผู้นำด้านระบบอาหารโลกในช่วงปลายปีนี้ด้วย.
คำบรรยายภาพข่าว
ร่วมประชุม:นายนราพัฒน์ แก้วทองผู้ช่วยรัฐมนตรีประจำกระทรวงเกษตรและสหกรณ์พร้อมด้วยนายระพีภัทร์จันทรศรีวงศ์รองปลัดกระทรวงเกษตรและสหกรณ์เข้าร่วมการประชุมระดับรัฐมนตรีเกษตรเบอร์ลินครั้งที่ 13(13thBerlin Agriculture Ministers’ Conference)ผ่านการประชุมออนไลน์ณ ห้องประชุมกระทรวงเกษตรและสหกรณ์
กล่าวถ้อยแถลงผ่านทางคลิปวีดิโอ:นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวถ้อยแถลงผ่านทางคลิปวีดิโอ ในเว็บไซต์ของGFFAหรือhttps://www.gffa-berlin.de/en/